cyanic-selkie/wikianc huggingface dataset:
Քեթրին Փիրս
Առաջին եթերաշրջան
Քեթրինին օգնել են փախչել, բայց մնացած բոլոր վամպիրները չորացել են դամբարանում։ Երբ գերեզմանատան կախարդանքը վերացավ նորից դրվելու նպատակով, որոշ վամպիրներ կարողանում են կերակրվել արյունով, որը Դեյմոնը բերել էր Քեթրինի համար և դիմում են փախուստի։ Ցանկանալով վրեժխնդիր լինել Միստիկ Ֆոլլսից և քաղաքի հիմնադիր ընտանիքներից, գերեզմանի վամպիրները հարձակում են պատրաստում Հիմնադիրների օրը։ Քեթրինին պետք է, որ գերեզմանի վամպիրները մեռած լինեն, որպեսզի Կլաուսը չպարզի, որ նա դեռ ողջ է։ Նա օգնության է կանչում իր հետնորդ և ընկեր Իզաբելին, որպեսզի ձեռք բերի Ջոնաթան Գիլբերտի հայտնագործություններից մեկը՝ վամպիրների դեմ զենքը։ Այդ սարքը հանձնում են Ջոն Գիլբերտին, որպեսզի հավաքի և սպանի գերեզմանի վամպիրներին՝ քաղաքի վրա նրանց կազմակերպած հարձակման ժամանակ։
Երկրորրդ եթերաշրջան
Տեսնելով, որ Ջոնը լրջորեն վնասված է, Ելենան օգնություն է կանչում և հետո վախենում է տան շրջակայքում Քեթրինի գերարագաշարժությունից մինչ հեռանալը։ Լոքվուդների առանձնատանը, Քեթրինը կռվի մեջ է մտնում Բոննիի հետ՝ ասելով, որ Բեննեթ կախարդների համար վերջը երբեք լավ չի լինում։ Բոննին փորձում է օգտագործել իր սովորական հարձակումը վամպիրների դեմ, բայց Քեթրինը, տարիքով շատ ավելի մեծ վամպիր լինելով, արդեն սովորել է դիմակայել և կարծես թե նմանատիպ կախարդանքների նկատմամբ դիմադրողականություն է ձեռք բերել։
Քեթրինը Ստեֆանին ասում է, որ ինքը վերադարձել է իր համար և այդ երկուսը թեթև բանավեճի մեջ են մտնում, Քեթրինը՝ աշխուժորեն, իսկ Ստեֆանը՝ կասկածամտորեն։ Ստեֆանն ասում է Քեթրինին, որ ինքն ատում է նրան և խոսակցության զարգացման ընթացքում Քեթրինը մետաղե ձողով հարվածում է Ստեֆանին։ Ավելի ուշ, երբ Դեյմոնը և Քեթրինը պարզում են ամեն ինչ, Դեյմոնը՝ Քեթրինից պահանջում է ճշմարտությունը և Քեթրինը խոստովանում է, որ երբեք էլ չի սիրել Դեյմոնին և նա ում նա սիրել է «միշտ էլ Ստեֆանն է եղել»։
Ավելի ուշ, Քեթրինը հիվանդանոցում այցելում է Քերոլայն Ֆորբսին և ասում նրան, որ Սալվատորեներին մի հաղորդագրություն փոխանցի՝ «Խաղն սկսված է»։ Հետո Քեթրինը՝ Քերոլայնին բարձով խեղդամահ է անում և Քերոլայնը մահանում է՝ ունենալով Դեյմոնի արյունն իր օրգանիզմում։ Մի քանի օր հետո Քեթրինը հայտնվում է Քերոլայնի ննջարանում և ասում է Քերոլայնին, որ պետք չէ վախենալ և որ նրանք միասին պետք է զվարճանան։
Քերթրինը՝ Քերոլայնին շանտաժի ենթարկելով, ստիպում է Ելենայի ուշադրությունը շեղել մեկ օրով և Քեթրինը իր ուշադրությունը կենտրոնացնում է Ստեֆանի վրա։ Քեթրինը կեղծում է Ստեֆանի երազը՝ նրան տանելով 1864 թվականի Հիմնադիրների պարահանդես, որի ժամանակ Ստեֆանն ուղեկցել էր Քեթրինին։ Այդ երազում Ստեֆանը նկատում է, որ Դեյմոնը գտել է զվարճանալու համար մեկին՝ Ելենային։ Հետո Քեթրինը երազը տեղափոխում է մեր օրեր, որտեղ Ելենան և Դեյմոնը մտերմիկ հարաբերությունների մեջ են՝ Միստիկ գրիլլում։ Ստեֆանն արթնանում է՝ տեսնելով, որ Ելենան քնած է իր ձեռքերի վրա, բայց կարճ ժամանակ հետո հասկանում է, որ դա իրականում Քեթրինն է։
Ավելի ուշ, Ստեֆանը՝ Քեթրինին փակում է նկուղում և սպառնում աղավնիճով, մինչև Քեթրինը չի պատմում ճշմարտությունը իր վերադարձի մասին, Ստեֆանը հարցեր է տալիս և Քեթրինը պատմում է 1864 թվականին Ջորջ Լոքվուդի (մարդագայլ) հետ կնքած գործարքի մասին։ Հազվադեպ հանդիպող լուսնաքարի դիմաց՝ Լոքվուդը փրկում է Քեթրինին գերեզմանատանը բանտարկվելուց։ Ստեֆանը ուշադրություն է դարձնում այն հանգամանքի վրա, որ Քեթրինը դավաճանել է մնացած բոլոր վամպիրներին, ներառյալ իր ընկեր Փեարլին, կեղծելով իր մահը և կարծես Քեթրինը ոչ մի բանի համար չի զղջում։ Քեթրինը պնդում է, որ երբեք չի ստիպել Ստեֆանին սիրել իրեն, որ Ստեֆանի սերը Քեթրինի նկատմամբ իրական է եղել, և որ Քեթրինը Ստեֆանին միայն ստիպել է իրենից չվախենալ։ Հարցերը տալուց հետո Քեթրինը հանդիպում է իր նմանակին՝ Ելենային։ 1864 թվականի հետահայաց տեսարանում, երբ Քեթրինը պատրաստվում է լքել Միստիկ Ֆոլլսը, նա հետ է դառնում անգիտակից Ստեֆանին վերջին անգամ համբուրելու համար՝ խոստանալով, որ մի օր նրանք նորից միասին կլինեն։
Լյուսին կախարդանք էր դրել Քեթրինի և Ելենայի վրա, ըստ որի այն ինչ պատահում է Քեթրինի հետ, պատահում է նաև Ելենայի հետ։ Բոննիի մասնակցության մասին իմանալուց հետո Լյուսին սեղանը շուռ է տալիս Քեթրինի վրա, ավելի ուշ նա լուսնաքարը տալիս է Քեթրինին այդպիսով՝ մարում է իր պարտքը, իսկ ավելի ուշ Լյուսին՝ Քեթրինին պարալիզացնում է։ Քեթրինը արթնանում է գերեզմանատանը։ Երբ Դեյմոնը մոտենում է դռանը, Քեթրինը բղավելով ասում է, որ Ելենան վտանգի մեջ է և պաշտպանության կարիք ունի։
Ռոզայից առաջնածին վամպիրների գոյության մասին իմանալուց հետո՝ Ելենան այցելում է Քեթրինին, որպեսզի նրա անցյալի մասին տեղեկություն իմանա։ Քեթրինը համաձայնվում է պատմել արյան փոխարեն, որովհետև առանց սննդի՝ գերեզմանատանն անցկացրած ժամանակը թուլացրել էր նրան։ Հետահայաց տեսարանների միջոցով Քեթրինը պատմում է, որ նախքան վամպիր դառնալը նա երեխա է ծնել և որ Պետրովաներից նա առաջին նմանակն է։ Հետո պատմում է, որ Կլաուսը ցանկանում էր զոհաբերել նրան որպես ծեսի մի մաս՝ իր անեծքը վերացնելու համար։ Նա խափանում է Կլաուսի ծրագիրը՝ խորամանկորեն Ռոզային ստիպելով իրեն վամպիր դարձնել, որը նրան դարձնում է զոհաբերության համար անպիտան։ Հիմա, երբ մեկ այլ նմանակ է հայտնվել և այն բանից հետո, երբ Կլաուսը կիմանա Ելենայի գոյության մասին, նա կգտնի Ելենային զոհաբերության համար և կփորձի կատարել ծեսը ևս մեկ անգամ։
Երբ Ստեֆանը փնտրելով Ելենային հասնում է այնտեղ, Քեթրինը նրանց զգուշացնում է, որ Կլաուսը չի երկմտի սպանել բոլոր այն մարդկանց՝ ում Ելենան սիրում է, ճիշտ այնպես ինչպես վարվել էր իր՝ Քեթրինի հետ։ Ստեֆանը մեղադրում է Քեթրինին Ելենային մոլորեցնելու համար՝ հուսահատորեն փորձելով իրեն ազատել գերեզմանատնից, բայց Քեթրինը պնդում է, որ գերեզմանատունը ամենաապահով վայրն է, քանի որ ոչ մի վամպիր չի ցանկանա մտնել այնտեղ՝ վախենալով այնտեղ փակված մնալուց։ Ավելի ուշ, միայնակ, Քեթրինն ընթերցում է Պետրովաների պատմագրությունը, որը Ելենան էր բերել և արտասվում է իր ծնողների նկարների վրա։
Քեթրինից լուսնաքարը ստանալու անհույս փորձի ժամանակ, Բոննին մի կախարդանք է օգտագործում, ըստ որի այրելով Ստեֆանի ունեցած 1864 թվականի Քեթրինի նկարը և մոխիրը լցնելով Քեթրինի վրա, նա կկորցնի իր գիտակցությունը մեկ կամ երկու րոպեով։ Ջերեմին վճռականորեն որոշում է Բոննիին ետ պահել իր ուժերը գերօգտագործելուց և ինքն իրեն վտանգի ենթարկելով, Ջերեմին միայնակ մտնում է գերեզմանատուն և Քեթրինից պահանջում է լուսնաքարը։ Նա հրաժարվում է, այսպիսով, Ջերեմին մի ցից է խրում նրա կրծքավանդակի մեջ, և մինչ նա տանջվում էր, Ջերեմին մոխիրը լցնում է նրա դեմքին և նրան անշարժ դարձնում։ Մինչ Քեթրինը անգիտակից էր, Ջերեմին գտնում է լուսնաքարը և փորձում է լքել գերեզմանատունը, բայց Քեթրինն ուշքի է գալիս և հարձակվում Ջերեմիի վրա։ Երբ Ստեֆանն ու Բոննին գալիս են, Քեթրինը պահում է Ջերեմիին որպես պատանդ և պահանջում, որ Բոննին բացի գերեզմանատունը, այնպես որ նա կարողանա փախչել։ Երբ Բոննին ձախողվում է, Քեթրինը կծում է Ջերեմիին, բայց Ստեֆանը մտնում է գերեզմանատուն և Ջերեմիին դուրս հրում այնտեղից՝ գերեզմանատանը Քեթրինի հետ իրեն բանտարկելով։
Քեթրինը գոհ է իրենից՝ Ստեֆանին այնտեղ իր հետ փակելու համար։ Նա վայելում էր ժամանակը Ստեֆանի գլխում երազներ ստեղծելով՝ մինչդեռ նա քնած էր, չնայած ավելի ուշ, Քեթրինն առաջարկում է փնտրել Իզաբելին՝ Կլաուսի մասին տեղեկություն ստանալու համար։ Էլայջայի հետ Ելենայի կնքած գործարքից հետո, կախարդ Ջոնասը վերացնում է գերեզմանատան կախարդանքը՝ թույլ տալով վամպիրներին լքել այն։ Էլայջան թույլ է տալիս Ստեֆանին լքել այն, բայց Քեթրինին պարտադրում է մնալ ներսում։
Երբ Դեյմոնը գերեզմանատանը այցելում է Քեթրինին՝ փորձելով տեղեկություն ստանալ առաջնածին վամպիրներին սպանելու վերաբերյալ, նա աղաչում է Դեյմոնին չսպանել Էլայջային, որովհետև այդ դեպքում նա ընդմիշտ կմնա գերեզմանատանը։ Ավելի ուշ պարզվում է, որ դա սուտ էր, Քեթրինը գիտեր, որ առաջնածին վամպիրին սպանելը կազատի նրան պարտադրանքից։ Էլայջային ցիցով հարվածելուց հետո, Դեյմոնը Քեթրինին գտնում է իր լոգասենյակում՝ թիկնոց խնդրելիս։ Քեթրինը վերահաստատում է իր խոստումը՝ Ելենային պաշտպանելու վերաբերյալ։ Հետո Քեթրինը ապրում է Սալվատորե եղբայրների հետ՝ Էլայջայի կամքին հակառակ։
Քեթրինն ասում է, որ ինքը կօգնի նրանց պայքարել Կլաուսի դեմ։ Նա վտանգի մեջ է և Լուկա Մարտինը գրեթե սպանում է նրան, երբ Լուկան գաղտնի ներթափանցում է առանձնատուն աստրալային արտապատկերման միջոցով՝ փորձելով ազատել Էլայջային, սակայն Դեյմոնը կանխում է այդ ամենը և այրելով սպանում է Լուկային։ Երբ Լուկայի հայրը ամբողջ կատաղությամբ ուղղվում է Ելենայի դեմ, Քեթրինը հիմարեցնում է նրան՝ հավատացնելով որ ինքը Ելենան է և սպանում է նրան։ Ավելի ուշ, անկողնում նա սիրախաղ է ունենում Դեյմոնի հետ, չնայած իմանալով որ դաշույնը կսպանի վամպիրին, ով կօգտագործի այն և ստիպված լինելով Ջոնի և Իզաբելի գործարքում ընտրություն կատարել՝ Դեյմոնի և Ստեֆանի միջև, Քեթրինը նորից ընտրում է Ստեֆանին։ Դեյմոնը խնդրում է Քեթրինին գտնել մեկ այլ սենյակ քնելու համար։
Չնայած Քեթրինը պնդում է Ստեֆանին և Դեյմոնին, որ ինքը նրանց կողմից է՝ Կլաուսին սպանելու հարցում, Քեթրինը վերամիավորվում է Իզաբելի հետ և կազմում է մի անակնկալ ծրագիր, եթե հանգամանքները լավ չդասավորվեն Սալվատորեների համար։ Քեթրինն օգնում է Իզաբելին առևանգել Ելենային, բայց Իզաբելը հիմարացնում է նրան և կախարդ Մեդոքսը նրան անշարժ դարձնելով՝ տանում է Կլաուսի մոտ։
«Վերջին պարը» սերիայում Կլաուսը՝ Ալարիկի մարմնով ստիպում է Քեթրինին պատմել այն ամենը՝ ինչ նա գիտի։ Կլաուսը մերժում է նրան սպանելու առաջարկը, նա կարծում է, որ գրեթե 500 տարի Քեթրինին փնտրելուց հետո մահը չափազանց քիչ է նրա համար և խոստանում է երկարեցնել նրա պատիժը կրկնակի անգամ։ Նրանց խոսակցությունից հետո, Կլաուսը Քեթրինին է տալիս մի գրպանի դանակ և ստիպում նրան շարունակ ինքն իրեն հարվածել մինչև Կլաուսի վերադարձը։ Կլաուսի տանը, Քեթրինը հարցնում է Կլաուսին, թե ինչու է նա ցանկանում անեծքը վերացնել Միստիկ Ֆոլլսում՝ իմանալով, որ շատ մարդիկ կփորձեն կանգնեցնել նրան։ Կլաուսն ասում է, որ ինքը պետք է կատարի ծեսը նմանակի ծննդավայրում։ Քեթրինը նշում է, որ ինքը չգիտեր, որ դա անհրաժեշտ է, որին Կլաուսը պատասխանում է դաժան հիշեցմամբ, որ չնայած Քեթրինը փախել է նախքան այդ մանրամասներն իմանալը, Կլաուսը բարեհաջող գտնում է նրա ծննդավայրը և կոտորում է նրա ընտանիքին։ Երբ Կլաուսը դուրս է գալիս, ասում է Քեթրինին, որ չի կարող լքել տունը մինչև ինքը թույլ չտա։ Ավելի ուշ՝ Դեյմոնը և Էնդի Սթարը գալիս են Ալարիկի բնակարան՝ համոզվելու, որ Քեթրինը կենդանի է։ Դեյմոնը հայտնում է Քեթրինին, որ աղավնիճ ունի, որը չի վերացնի Կլաուսի պարտադրանքները, բայց կպաշտպանի հետագա պարտադրանքներից։ Նախքան այն Քեթրինին տալը, Դեյմոնը ցանկանում է իմանալ, թե ինչու Իզաբելի հետ՝ նրանք հիմարացրեցին իրենց։ Քեթրինը պատասխանում է ասելով, որ ինքը չէր կարծում, որ մնացածները որևէ հնարավորություն ունեն Կլաուսին սպանելու հարցում և որ ինքը մտածել է իր մասին։ Դեյմոնը նրան է տալիս աղավնիճը և ասում, որ Քեթրինը պարտք է իրեն և որ ինքը կստանա իր պարտքը։ Այդ գիշեր՝ ավելի ուշ, Քեթրինը խմում և պարում է տնով մեկ՝ մինչև Կլաուսի ոտնաձայները լսելը։ Կլաուսն ասում է Քեթրինին, որ Ալարիկի մարմինը այլևս պիտանի չէ։ Կլաուսը բարկանում է, երբ Քեթրինը փորձում է նրան թուլացնել ալկոհոլով, Կլաուսը վերցնում է շիշը Քեթրինի ձեռքից, սեղմում պատին և պարտադրում Քեթրինին՝ նստել և լռել։ Աղավնիճ խմած լինելով՝ Քեթրինը ձևացնում է, թե ենթարկվում է Կլաուսի պարտադրանքին։ Երբ Մեդոքսը վերադառնում է Գրետայի և Կլաուսի դագաղի հետ, նրանք մի կախարդանք են կատարում՝ Կլաուսին իր իրական մարմին վերադարձնելու համար։ Նրանք բացում են դագաղը, իսկ Քեթրինը սարսափահար նայում է, թե ինչպես է իրական Կլաուսը դուրս գալիս։
«Վերջին օրը» սերիայում՝ Դեյմոնը գնում է Ալարիկի բնակարան՝ Քեթրինից իր պարտքը ստանալու, նրան աղավնիճ տալու համար։ Նա հարցնում է Քեթրինին, թե որտե՞ղ է Կլաուսը պահում մարդագայլին։ Քեթրինը չի ցանկանում օգնել և ասում է, որ Կլաուսը բռնել է Քերոլայնին և Թայլերին։ Քեթրինը զարմանում է՝ իմանալով, որ Ելենայի օրգանիզմում վամպիրի արյուն կա և Դեյմոնը ասում է Քեթրինին, որ նա ստիպված կլինի ընդմիշտ Ելենայի հետ մրցել՝ Ստեֆանի սիրո համար։ Քեթրինն ասում է, որ Քերոլայնն ու Թայլերը գերեզմանատանն են։
Կլաուսը վերադառնում է Ալարիկի բնակարան և անմիջապես կասկածով է լցվում Քեթրինի նկատմամբ։ Կլաուսը ստիպում է Քեթրինին պատմել, թե ինչով էր զբաղված, բայց քանի որ Քեթրինը աղավնիճ էր ընդունել, նա կարողանում է ստել։ Դեռ կասկածելով, Կլաուսը ստիպում է նրան հանել արևային ձեռնաշղթան, մոտենալ պատուհանին և կանգնել արևի լույսի տակ։ Քեթրինը ստիպված անում է դա, որպեսզի կարողանա շարունակել խորամանկությունը և գոռում է ցավից մինչև Կլաուսը բավարարված չի հանգստանում։ Այդ գիշեր՝ ավելի ուշ, Կլաուսի տուն վերադառնալուց և Քեթրինին ասելուց հետո, որ Ելենան Գրետայի հետ է, հայտնվում է Դեյմոնը և ասում Կլաուսին, որ ինքը փրկել է մարդագայլին և վամպիրին, և սպանել է Մեդոքսին՝ ձախողելով նրա պլանը։ Կլաուսը հրամայում է Քեթրինին լքել սենյակը և տեղեկացնում է Դեյմոնին իր հետին պլանի մասին։ Քեթրինը վերակենդանացնում է Դեյմոնին արյան պարկով, որը Կլաուսն էր հանել (կադրից դուրս) և ասում է նրան, որ Կլաուսը գնացել է արարողակարգը սկսելու։ Քեթրինը խոստովանում է, որ ստիպված է եղել ինչ-որ բան անել, որպեսզի Կլաուսը չհասկանա, որ ինքը աղավնիճ է օգտագործում և Քեթրինն ասում է, որ Կլաուսը ստիպել է իրեն Ելենայի անունից զանգ կատարել և ինչ-որ մեկին դուրս կանչել՝ բացատրելով, որ նրան մեկ այլ վամպիր է անհրաժեշտ։ Դեյմոնը հարցնում է, թե ինչու Կլաուսը իրեն չի օգտագործել որպես վամպիր ծեսի համար։ Ակնհայտորեն՝ Կլաուսն ասել է, որ Դեյմոնը ոչ այլ ինչ է քան դիակ։ Քեթրինը ցույց է տալիս Դեյմոնի ձեռքի զզվելի վերքը և հարցնում թե ինչ է դա։ Դեյմոնը պատասխանում է, որ դա մարդագայլի խայթոցն է։
«Եվ կծագի արևը» սերիայում՝ Դեյմոնը ցույց է տալիս Քեթրինին մարդագայլի խայթոցը, բայց որոշում է հեռանալ։ Քեթրինը վիրավորվում է, որ 145 տարի անց, Դեյմոնն ուզում է հեռանալ՝ առանց հրաժեշտ տալու։ Քեթրինը պնդում է, որ ինքը ընտրություն չի ունեցել և ստիպված է եղել Ջեննային կանչել Կլաուսի մոտ ավելացնելով, որ ինքն ընտրել է Ջեննայի կյանքը՝ իր կյանքի փոխարեն։ Դեյմոնն ասում է, որ Քեթրինը կփրկվի այս ամենից առանց որևէ քերծվածքի։ Քեթրինն ասում է, որ թույլ չի տվել սիրուն խանգարել իրեն, իսկ Դեյմոնը հորդորում է նրան վայելել հավերժությունը միայնակ։ Դեյմոնը գնում է, որ իրեն առաջարկի Կլաուսին, բայց Քեթրինը պնդում է, որ Կլաուսը չի ընդունի նրան, քանի որ նրա արյունը պղծված է։
«Մինչ ես մահանում եմ» սերիայում՝ Դեյմոնը հետահայաց տեսարանի միջոցով հիշում է 1860-ականներին Քեթրինի հետ զրույցը։ Այնտեղ, Քեթրինը հարցնում է Դեյմոնին՝ արդյո՞ք կկարոտի իրեն պատերազմում կռվելու ժամանակ և նա պատասխանում է՝ այո, բայց նշում է, որ Քեթրինը դեռ ունի Ստեֆանի ընկերակցությունը։ Քեթրինը հարցնում է՝ արդյոք սխալ կլինի ցանկանալ նրանց երկուսին։ Այնուամենայնիվ, Դեյմոնի մոտ պատրանք է առաջանում, որ Ելենան էլ է միանում իրենց։ Ելենան ասում է Դեյոմոնին, որ Քեթրինը պարզապես խաղում է նրա հետ և որ ինքը կարող էր պարզապես հեռանալ՝ ունենալով ընտրության հնարավորություն։ Քեթրինն ասում է նրան, որ վերադառնա՝ ինչքան հնարավոր է շուտ։
Ստեֆանը հայտնվում է Ալարիկի բնակարանում՝ Կլաուսին փնտրելով, սակայն այնտեղ գտնում է Քեթրինին, որ ցանկանում էր իմանալ, թե ինչու Կլաուսի պարտադրանքը չի վերացել։ Կլաուսի վերադառնալուց քիչ առաջ, Ստեֆանը խոստովանում է, որ չեն կարողացել սպանել Կլաուսին։ Քեթրինը նայում է, թե ինչպես է Ստեֆանը փորձում Կլաուսի հետ համաձայնության գալ՝ մարդագայլի խայթոցի դեմ դեղամիջոցի համար։ Կլաուսը կանչում է Քեթրինին և խայթում նրան, նա սկսում է խուճապի մեջ ընկնել, բայց Կլաուսը անմիջապես նրան է տալիս իր արյունը և վերքը բուժվում է, հասկացնելով, որ Կլաուսի արյունն է դեղամիջոցը։ Միևնույն ժամանակ Դեյմոնը տառապում է Քեթրինի հետ կապված պատրանքներով, շփոթելով ներկան անցյալի հետ, մտածելով թե ինքն անտառում փորձում է բռնել Քեթրինին։ Նա հիշում է, թե ինչպես էր խնդրում Քեթրինին՝ տալ մի փոքր իր արյունից, որ հավերժ միասին լինեն։ Բնակարանում՝ Կլաուսը կանչում է Քեթրինին և պարտադրում նրան իր արյունը տանել Դեյմոնին և վերադառնալ։ Քեթրինը անմիջապես դուրս է գալիս, բայց Ստեֆանը՝ լավ իմանալով, որ Քեթրինն աղավնիճ է օգտագործում, անհանգստանում է, որ նա երբեք դեղամիջոցը Դեյմոնին չի հասցնի։
Այնուամենայնիվ, Քեթրինը հայտնվում է 11-րդ ժամվա ընթացքում, ընդհատելով Ելենայի վերջին վայրկյանները Դեյմոնի հետ։ Քեթրինը խոստովանում է, որ որոշել է դեղամիջոցը տեղ հասցնել միայն նրա համար, որ պարտք էր Դեյմոնին։ Ելենան հարցնում է Ստեֆանի մասին և Քեթրինը տեղեկացնում է նրան, որ Ստեֆանը անձնատուր է եղել Կլաուսին՝ դեղամիջոցի փոխարեն։ Նախքան նրա հեռանալը և միանգամից երկու Սալվատորե եղբայրներին օգտագործելու վերաբերյալ խայթիչ դիտողություն անելը, նա ավելացնում է, որ նորմալ է՝ նրանց երկուսին էլ սիրելը, ինչպես ինքն է արել։
Երրորդ եթերաշրջան
Քեթրինը՝ երրորդ եթերաշրջանում առաջին անգամ հայտնվում է «Սիրավեպի ավարտը» սերիայում, երբ նա զանգում է Դեյմոնին և տեղեկություններ տալիս Ստեֆանի գտնվելու վայրի մասին։ Նա հրաժարվում է պատմել Դեյմոնին, թե որտեղ է ինքը գտնվում, բայց ավելի ուշ նրան տեսնում են՝ Չիկագոյում հեռախոսի տաղավարից դուրս գալուց։ Նա անհանգստացած է և դեռ գտնվում է Չիկագոյում, հետո նրան նկատում է Ստեֆանը, որը Ռեբեկային էր սպասում հագուստի խանութի մոտ։ Նա փորձում է տեղեկություն իմանալ Ռեբեկայի վզնոցի մասին, այն վզնոցի, որն անհրաժեշտ է Կլաուսին և որը Ստեֆանը նվիրել է Ելենային։ Նա ցանկանում է իմանալ Ստեֆանի ծրագրերը, բայց նա հրաժարվում է դրանց մասին խոսել։ Քեթրինը նախազգուշացնում է նրան Կլաուսի դեմ դավադրությունների, ինչպես նաև Ռեբեկայի հետ գործ ունենալու մասին։ Այնուհետև նա հետագայում փրկում է նրան կախարդ Գլորիայից`դանակով հարվածելով նրա պարանոցին և ցանկանում է, որ Ստեֆանն իրեն պատմի Կլաուսին ոչնչացնելու ծրագրերի մասին, բայց Ստեֆանը կրկին մերժում է նրան։
Սերիայի վերջում Քեթրինը խաբում է Բոննիին, ձևանալով Ելենա և վերցնում է Էսթերի թալիսմանը։ Հետո նա հայտնվում է առանձնատանը՝ վզնոցը ձեռքին, հետո Դեյմոնին առաջարկում է միավորվել և հեռանալ Միստիկ Ֆոլլսից, որպեսզի գնան փոքր «ճանապարհորդության»։
Քեթրինը անտեսում է նրա նախազգուշացումը և կարողանում է տեղափոխել գերեզմանը Ջերեմիի օգնությամբ։ Քեթրինը երկու օր անիմաստ վատնում է այն բանի վրա, որ կերակրի Մայքլին և վերջում մարդ է տանում նրա գերեզմանի մոտ և արյունը կաթեցնում նրա բերանը։ Մայքլը բացում է աչքերը և սարսափելով, հրամայում է դադարեցնել նրան արյունով կերակրումը։ Նա շարունակում է պառկել դագաղում, որովհետև դեռ շատ թույլ է, իսկ Քեթրինը սկսում է կասկածել նրա մեծ հեղինակության վրա։ Հետո հարցնում է կարո՞ղ է արդյոք սպանել Կլաուսին, թե ոչ և Մայքլը պատասխանում է, որ կարող է։ Նա խնդրում է Քեթրինին հեռացնել իրեն զսպող շղթաները, իսկ դրանից հետո նա պարզաբանում է, որ չի սնվում մարդկային արյամբ, այլ սնվում է վամպիրներով և հարձակվում է Քեթրինի վրա։
«Տունդարձ» սերիայում Դեյմոնը ներքաշում է Քեթրինին՝ Կլաուսին սպանելու ծրագրում։ Նա ձևանում է Ելենա, որպեսզի Ելենան վտանգի մեջ չլինի, եթե ինչ-որ բան այնպես չլինի։ Սակայն երեկույթի ժամանակ Կլաուսը կարծելով, որ նա Ելենան է, պատմում է նրան, որ Կլաուսին սպանելու դեպքում, մյուս Հիբրիդները կսպանեն Դեյմոնին։ Հետո Քեթրինը վազում է Սալվատորեների տուն, արթնացնում է Ստեֆանին (որին Մայքլը և Դեյմոնը հեռու են պահում երեկույթից) և պատմում է նրան, թե ինչ է ասել Կլաուսը։ Նա փորձում է համոզել նրան կիրառել բավականաչափ զգուշություն, որպեսզի թույլ Դեյմոնը չսպանի Կլաուսին, քանի որ անկախ այն բանից, թե նա ինչ կորոշի, նա վերադառնալու է՝ ծրագիրն ավարտին հասցնելու համար։
Վերադառնալով երեկույթի վայրը՝ Մայքլը պարտադրում է Կլաուսի հիբրիդներից մեկին բռնել Քեթրինին (որը ձևանում էր իբրև Ելենա) և սպառնում է սպանել նրան, եթե Կլաուսը դուրս չգա Լոքվուդների առանձնատնից։ Կլաուսը՝ հավատալով, որ Մայքլը ստում է, ասում է նրան, որ սպանի աղջկան։ Այնուհետև Միքայելը դանակահարում է Քեթրինին, որն ըստ երևույթին, մահացու հարված է ստանում և ընկնում, հետո Դեյմոնը նետվում է Կլաուսի վրա և փորձում է սպանել նրան։ Մայքլն անակնկալի է գալիս, երբ Քեթրինը կանգնում է և գայլախոտով նռնակներ է նետում հիբրիդների վրա և փախչում է։ Հետո նա զանգում է Դեյմոնին, որ նա լավ ծրագիր ուներ և հաստատում Դեյմոնի ենթադրությունը, որ նա լքում է քաղաքը։ Նա անջատում է հեռախոսը և շրջվում է դեպի Ստեֆանը, որը նստած է մեքենայում։ Նա հարցնում է Քեթրինին, որը դեռ 500 տարի առաջ ցանկանում էր, որ Կլաուսը մեռներ, թե ինչու նա հրաժարվեց Կլաուսին սպանելու ծրագրից՝ Դեյմոնին փրկելու համար։ Քեթրինն ասում է, որ դա միայն Դեյմոնի փրկության համար չի արել, այլ նաև Ստեֆանի մարդկայնության համար։ Նա չի հավատում նրան, հիշեցնելով, որ նա մտահոգվում է միայն իր համար։ Քեթրինը նրան ասում է, որ դա ճիշտ չէ և որ չնայած ամեն ինչին, ինչ-որ կատարվել է, նա սիրել է Ստեֆանին և Դեյմոնին։
Այնուհետև Քեթրինն ասում է, որ մարդկայնությունը վամպիրի ամենամեծ թուլությունն է և որքան էլ որ փորձեն այն ճնշել, միևնույն է այն շարունակում է փորձել պայքարել՝ վերադառնալու համար և որ ինքը երբեմն թույլ է տալիս դա։ Ստեֆանը խոստովանում է, որ ինքը չի ցանկանում իր մարդկայնությանը հետ բերել՝ իր արած ամեն ինչից հետո։ Քեթրինն ասում է, որ նա պետք է անի դա, քանի որ իրեն պետք է, որ նա բավականաչափ բարկանա Կլաուսի վրա, որպեսզի անի այն, ինչ նա արդեն ծրագրել է։ Նա համոզում է նրան գողանալ դագաղները, որոնց մեջ՝ Կլաուսը պահում է իր ընտանիքի անդամներին, բայց նա դա պետք է անի այն ժամանակ, երբ իր և Կլաուսի միջև հնարավորինս շատ մղոնների հեռավորություն լինի։
Չորրորդ եթերաշրջան
«Բոլորս էլ երբեմն խելագարվում ենք» սերիայում՝ Քեթրինը վառ պատկերված պատրանքներ է ուղարկում Ելենային, ասելով, որ նա իր նման է և ինքը արժանի է մահվան։ Նա շարունակում է պատմել Ելենային, որ այժմ, երբ նա վամպիր է Ստեֆանն ատելու է իրեն այնքան, որքան ատում էր իրեն։ Սա Ելենային ավելի է խենթացնում։ Վերջ ի վերջո, երբ Ստեֆանը գալիս է նրան փրկելու՝ Ելենան դեռ գտնվում է պատրանքների ազդեցության ներքո և հարձակվում է Ստեֆանի վրա, իսկ հետո փախչում։ Ելենան ինքն իրեն գտնում է Վիքերներիի կամրջի վրա, որն իր համար խորհրդանշական մահվան վայր է։ Նա մի կողմից քայլում է Քոնորի հետ, իսկ մյուս կողմից` քայլում է Քեթրինը, որը հարցնում է նրան, թե արդյո՞ք նա պատրաստ է դեռ մեռնել, ասելով, որ ինքը չի կարող վերացնել իր արարքը և որ ինքը հրեշ է, որն արժանի է մահվան։
Քեթրինը վերադառնում է «Նապաստակի բնով դեպի ներքև» սերիայում, երբ Ելենան, Ստեֆանը, Դեյմոնը, Բոննին, Ջերեմին և Շեյնը դեղամիջոցի որոնումներ են իրականացնում։ Նա փրկում է Ջերեմիին որսորդից՝ ներկայանալով որպես Ելենա։ Սերիայի վերջին պահերին Քեթրինը Ջերեմիին զոհաբերում է Սայլասին, վերցնում դեղամիջոցը և փախչում դեպքի վայրից։ Այնուամենայնիվ, նա կրկին հայտնվում է Փենսիլվանիա նահանգում, որտեղ պարզվում է, որ նա սիրային հարաբերությունների մեջ է Էլայջա Մայքլսոնի հետ, ում նա հանձնում է դեղամիջոցը, որպեսզի ապացուցի նրա հանդեպ ունեցած իր սերը։
Կլաուսը հրաժարվում է նրան ազատություն տալուց, իսկ Քեթրինը, իմանալով Միստիկ Ֆոլլսից նրան դուրս բերելու միջոցը, նրան նամակ է ուղարկում ասելով, որ՝ Նոր Օռլեանում կախարդը պատրաստվում է նրա դեմ քայլ կատարել և այն, որ նա խելացի կլինի նրան ասելով։ Դա համոզում է Կլաուսին, որ հեռանա քաղաքից։ Հետո նա Դեյմոնին և Ստեֆանին ասում է, որ «գայլ-աղջիկը՝ Հեյլին ընդամենը լուծում է եղել»։ Պարզվում է, որ Հեյլին հղիացել է Կլաուսի հետ մեկ գիշեր անցկացնելուց հետո՝ «Հասիր հաջողության» սերիայում։ Քեթրինը՝ դա օգտագործում է Կլաուսին Նոր Օռլեան ուղարկելու համար, որտեղ գտնվում է Հեյլին։ Քեթրինը Բոննիի հետ գործարք է կնքում, ըստ որի նա պետք է դառնա անպարտելի, դրա դիմաց հանձնելով Սայլասի դագաղը։ Քեթրինը չգիտի, որ Ելենան, վերադարձրել է մարդկայնությունը և ուղղել է իր ողջ զայրութը Քեթրինի դեմ՝ բոլոր այն վնասների համար, որ նա հասցրել է Ելենային՝ ոչնչացնելով վերջինիս կյանքը։
«Աստիճանավորում» սերիայում Քեթրինը գնում է դպրոց, որպեսզի գտնի և սպանի Ելենային։ Ելենան և Քեթրինը կռվում են։ Քեթրինը հաղթում և ասում է Ելենային, որ նա գողացել է իր երջանկությունը և իր կյանքը։ Քեթրինը սկսում է խոցել Ելենային հատակի փայտե ձողով, հետո շրջվում է Ելենայի կողմը և դնում է ձեռքը կրծքավանդակին՝ սիրտը գտնելու համար, մինչ Քեթրինը փորձում է սպանել Ելենային, Ելենան գտնում է դեղամիջոցը իր գրպանում և ջարդում պատիճը նրա բերանում, ինչն էլ Քեթրինին մարդ է դարձնում, Քեթրինն ուշագնաց է լինում և Ելենան ասում է նրան, որ ապրի գեղեցիկ մարդկային կյանքով։
Հինգերորդ եթերաշրջան
Ելենայի կողմից դեղամիջոցը ուժով խմեցնելու պատճառով, 5-րդ եթերաշրջանը սկսվում է Քեթրինի հետ որպես մարդ, որը պայքարելով փորձում է հաղթահարել իր կարգավիճակի հետ կապված նոր մարտահրավերները։ Հուսահատ և պաշտպանության կարիք ունեցող Քեթրինը վերադառնում է Սալվատորեների առանձնատուն՝ փորձելով օգնություն խնդրել Դեյմոնից, որին նա խնդրում է, որ պաշտպանի իրեն, չնայած նրա հեռանելու փաստին։ Սակայն ամեն ինչ էլ ավելի է վատթարանում Քեթրինի համար, երբ նա իմանում է, որ Սայլասը փնտրում է նրան, քանի որ նա հանդիսանում է գործիք սեփական անմահությունը վերացնելու և Այլ Կողմը ոչնչացնելու նրա ծրագրում։ Դեյմոնն՝ իմանալով Սայլասի ծրագրերի մասին, ցանկանում է Քեթրինին հեռու պահել նրանից և խնդրում է Ջերեմիին և Մեթին, որ թաքցնեն նրան։ Սայլասն իմանում է այդ ծրագրի մասին և Ստեֆանին օգտագործում է որպես լծակ, որպեսզի Դեյմոնից հետ ստանա Քեթրինին։ Հուսահատության մեջ գտնվելով՝ Դեյմոնն ասում է Ջերեմիին, որ հետ բերի Քեթրինին, բայց Քեթրինը դիմադրում է և ի վերջո փախչում է Ջերեմիից՝ ավտովթար ստեղծելով։ Թե՛ Քեթրինը, և թե՛ Ջերեմին վնասվածքներ են ստանում, սակայն Քեթրինը արագորեն կողմնորոշվում է և փախչում՝ թողնելով, որ Ջերեմին մահանա։
Սալվատորեների առանձնատուն վերադառնալուց հետո, Քեթրինը և Ելենան սկսում են տեսնել նույն երազները, որի կենտրոնում Ստեֆանն է։ Երբ նրանք սկում են նրա որոնումները, նրանց ծրագրերը խափանվում են և Քեթրինը կրկին վտանգի մեջ է հայտնվում։ Այս անգամ նրան բռնում է Նադիան և ասում, որ պատրաստվում է նրան հանձնել Սայլասին։ Բայց այն բանից հետո, երբ Նադիան գիտակցում է, որ Սայլասը միայն օգտագործում է իրեն՝ նա փոխում է իր ծրագրերը։ Վերջապես նա իմանում է, որ Սայլասին պետք է Քեթրինի արյունը, քանի որ այժմ այն հանդիսանում է ​​նոր դեղամիջոց։ Բայց որպեսզի դա գործի, նրան պետք է ամբողջովին խմել նրա արյունը։ Նադիայի և Քեթրինի միջև կապը կամաց-կամաց բացահայտվում է, մինչև որ Նադիան վերջապես ասում է ճշմարտությունը, այն, որ ինքը Նադյա Պետրովան է՝ Քեթրինի դուստրը, որին ստիպել են հրաժարվել ծննդաբերությունից հետո։ Այս տեղեկատվությունն իմանալուց հետո՝ Քեթրինն արագորեն վերադառնում է Միստիկ Ֆոլլս, երբ Դեյմոնը զանգահարում է նրան։ Քչերը գիտեն, որ Դեյմոնը և Ելենան պայման են կապել Սայլասի հետ, որ Քեթրինի կյանքը փոխանակեն՝ Բոննիին հետ բերելու դիմաց։ Քեթրինին՝ Սայլասին հանձնելուց հետո նա խմում է նրա արյունը և մահկանացու է դառնում։ Բոլորը կարծում են, որ Քեթրինը մահացել է, բայց նա հրաշքով դեռ գոյատևում է՝ ի զարմանս բոլորի։
Հուսահատված Քեթրինը օգնության համար դիմում է Քերոլայնին՝ քոլեջում։ Ձևանալով որպես Ելենա՝ Քեթրինը սկսում է օգնել Քերոլայնին, որ պարզեն, թե ինչով է զբաղվում բժիշկ Ուեսը և օգնում է համոզել գաղտնի հասարակությանը, որ Ելենան իրականում մարդ է, նրա փոխարեն գնալով խնջույքին։ Այդ պահին Քեթրինը սկսում է զգալ ծերացման ախտանշաններ։ Իր ծերացումը հակադարձելու համար Քեթրինն օգնության է դիմում Քեթսեյիային, որին պետք է Քեթրինին մասնակցությունը կախարդանքի մեջ, որն օգնում է Այլ կողմի խարիսխը տեղափոխել Բոննիի մեջ։ Կախարդանքը կատարելուց հետո Քեթսիյան սպանում է իրեն՝ թողնելով Քեթրինին իր ներկայիս դժվարությամբ։
Իր դստեր՝ Նադիայի հետ մեկ այլ փախուստից հետո, Քեթրինն իմանում է, որ նրան փորձում են որսալ Օտարականները։ Որոշելով, որ դարեր շարունակ վազելուց հետո նա չի կարող փախչել ծերությունից և մոտալուտ մահից, նա որոշում է իր պատմությանը վերջ տալու լավագույն միջոցը՝ ինքնասպանություն։ Նա ցատկում է Միստիկ Ֆոլլսի ժամացույցի աշտարակից՝ հույս ունենալով, որ կմահանա, բայց նրան փրկում է Ստեֆանը, որին նա ավելի վաղ օգնել էր հաղթահարել իր հետտրավմատիկ սթրեսը, որն առաջացել էր Սայլասի պատճառով։ Ստեֆանն ասում է նրան, որ իր անցած ճանապարհից հետո նա կարող է դա հաղթահարել։ Նա օգնում է Ստեֆանին հաղթահարել սթրեսը և նա ասում է, որ իր խնդիրը ապահովության մեջ չէ և ոչ էլ խեղդվելու, այլ որ սթրեսն առաջացել է այն բանի պատճառով, որ Ելենան ընտրել է Դեյմոնին։ Քեթրինը գիտակցում է իրեն ծանոթ զգացողությունները և նրանք կրքոտ համբուրվում են։
Հաջորդ սերիայում մենք տեսնում ենք, որ նրանք մի ամբողջ գիշեր միասին են անցկացրել։ Բայց երբ Քեթրինն արթնանում է, նա տեսնում է, որ նրա մազերի մի քանի փունջ պոկվում է։ Նա միանում է Մեթին անտառում մարզումների ժամանակ, չբացատրելով Դեյմոնին՝ Ստեֆանի հետ ունեցած գիշերվա մասին։ Մեթը զանգահարում է նրա դստերը՝ Նադիային, ով մի գաղափար ուներ իր մորը կամ իրականում նրա հոգին փրկելու համար։ Օգտագործելով իր Օտարականի արյունը, որով նա կարող էր ապրել ուրիշի մարմնում, բայց նա հրաժարվում է, քանի որ ցանկանում է պահել իր մարմինը որպես նմանակ՝ Ստեֆանի համար։ Նադիան հեռանում է Քեթրինից, վիրավորվելով այն բանից, որ իրեն ևս մեկ անգամ հեռացրեցին նրանից։ Բայց նա դանակը փոխանցում է Մեթին, որ այն պահի իր մոտ՝ Քեթրինի մտափոխվելու դեպքում։ Վերջում, երբ Ստեֆանը վերադառնում է տուն և ասում նրան, որ մի գիշերը բավարար չէ նրան՝ 147 տարվա պատճառած ցավը ներելու համար, բայց նաև այն, որ նա ցավում է, որ նա մահանում է, բայց Քեթրինը հասկանում է, որ դեռ հնարավորություն ունի և որ պետք է ողջ մնա, նույնիսկ եթե պետք է ստիպված ապրի մեկ այլ մարմնում։ Իր դստերը դիմավորելու ճանապարհին նա ընկնում է աստիճաններից ներքև՝ սրտի կաթված ստանալով։ Նա հիվանդանոցում գտնվելիս շարունակում է պատրանքներ ունենալ անցյալի մասին։ Այդ օրը ավելի ուշ նրան տեղափոխում են Սալվատորեների առանձնատուն, որտեղ Դեյմոնը փորձում է սպանել նրան բարձի օգտագործմամբ, բայց Շերիֆ Ֆորբսը կանգնեցնում է նրան՝ սպանության համար մեղադրանք առաջադրելու սպառնալիքով։ Նադիան վերադառնում է և աղաչում է մորը, որ Օտարականի կարգավիճալով ապրի իր մարմնում, բայց Քեթրինը հրաժարվում է և սպասում, մինչև որ Ելենան գա և տեսնի իր մահը։ Ելենան ներում է նրան այն ամենի համար, ինչ նա արել է և շարունակում է նրան վերջին ներարկումը տալ, բայց Քեթրինը բռնում է նրա ձեռքը և ասում է կախարդական խոսքերը՝ Ելենայի մարմին տեղափոխվելու համար։ Հետո հեռախոսը զանգում է և Ելենան արթնանում է, որպեսզի պատասխանի դրան, իսկ այդ ընթացքում Նադիայի ընկերն օգնում է Քեթրինին իշխանության գալ և նա ասում է Նադիային, որ նա դեռ այնտեղ է, որ նա ողջ է մնացել։
Հետո հաջորդ սերիայում Քեթրինը մնում է Ելենայի մարմնում։ Բայց Ելենան պայքարում է, բայց անընդհատ ապարդյուն ետ է մղվում։ Նադիան և իր ընկերները անում են մի կախարդանք, որի շնորհիվ Քեթրինը կմնա հավերժ վերահսկող Ելենայի մարմնում։ Բայց նախքան կախարդանքն ավարտելը, Ելենան վերադառնում է իր մարմին և փախչում է՝ կատարելով մեծ սխալ Օտարականին և Նադիային չսպանելով։ Նա որոնում է Դեյմոնին, այնուհետև նրանք գրկախառնվում են, բայց միևնույն ժամանակ Օտարականն ավարտում է կախարդանքը և Քեթրինը վերադառնում է Ելենայի մարմին և կոտրում Դեյմոնի սիրտը՝ ասելով, որ նրանց միջև ամեն ինչ ավարտված է։ Քեթրինը Ելենայի մարմնով քայլում է հեռու և ժպտում։ Քեթրինը՝ Ելենայի մարմնով փորձում է գրավել Ստեֆանին։ Նա իրեն առաջարկում է գնալ իր հետ՝ Դեյմոնին փրկելու, որը դարձել էր Ավգուստին՝ հուսալով, որ եթե Դեյմոնը փորձի խմել իր արյունը, Ստեֆանը կսպանի նրան։ Փոխարենը, Ստեֆանը Դեյմոնին առաջարկում է իր արյունը և կոտրում նրա վիզը։ Երբ Դեյմոնն արթնանում է՝ գտնվում է Սալվատորեների զնդանում։ Միևնույն ժամանակ, Նադիան մենամարտում է Քերոլայնի հետ, իսկ Թայլերը կծում է նրան։ Երբ նա հանդիպում է Քեթրինին ռեստորանում, նա ցույց է տալիս իր վարակված թևը։ Քեթրինը խնդրում է բժիշկ Մաքսֆիլդին գտնել Նադիայի բուժումը։ Սալվատորեների առանձնատանը բոլորն արդեն գիտեն, որ Քեթրինը գտնվում է Ելենայի մարմնում և զանգում են նրան՝ ձևացնելով, որ Բոննիի համար անակնկալ երեկույթ են պատրաստում։ Նադիան և Քեթրինը կասկածում են և հասկանում, որ առանձնատանը բոլորը գիտեն ճշմարտությունը։ Դեյմոնը փախչում և տանջում է բժիշկ Մաքսֆիլդին։
Երբ Քեթրինը գնում է նրա լաբորատորիա՝ տեսնում է, որ նա մահացած է։ Ստեֆանը զանգում է նրան և ասում, որ Նադիան առանձնատանն է և կոչում նրան Քեթրին։ Նադիան պատրանքներ է ունենում մահվան մահճում և բոլորը հավաքվում են նրա շուրջ։ Վերջապես Քեթրինը ժամանում է և ասում, որ նա կարող էր փրկել նրան, եթե Կլաուսից արյուն վերցներ, Նադիան ներում է նրան և հետո էլի պատրանքներ է ունենում և ասում, որ նա գիտեր մի կնոջ, որի անունը Քեթրին էր և որը պատրաստ էր սպանել, ստել և շահարկել գոյատևելու համար։ Նադիան մահանում է և գնում է Այլ կողմ՝ անցնելով Բոննիի միջով։ Քեթրինը ծածկում է Նադիայի մարմինը վերմակով և այնուհետև փորձում է փախչել, բայց երբ նա բացում է դուռը՝ հանդիպում է Դեյմոնին։ Քեթրինը գիտակցում է, որ փախուստի հնարավորություն չունի և հիշում է, թե որքան չարություն է արել։ Նա պատմում է Ստեֆանին, որ միշտ սիրել է իրեն և համբուրում է նրան, իսկ այնուհետև Ստեֆանը հանում է Օտարականին սպանելու դաշույնը և խոցում Ելենայի մարմինը՝ սպանելով Քեթրինին, որը վերմակը քաշում է Նադիայի վրայից ընկնելու պահին և զայրանում է, քանի որ ինքը՝ միշտ գոյատևողը վերջապես մահանում է։ Քեթրինի ոգին մոտենում է Բոննիին, որը եկեղեցում է գտնվում և խոստովանում է, որ բժիշկ Մաքսֆիլդի տված «դեղամիջոցը» ներարկել է Ելենայի մարմինը և ծիծաղում է ասելով, որ եթե նա չապրի, ապա Ստեֆանն այլևս ոչ-ոքի չի ցանկանա։ Նա ձեռքերը դնում է Բոննիի ուսերին և պատրաստվում է գնալ Այլ կողմ, բայց նա չի կարողանում։ Մոմերը դադարում են այրվել և եկեղեցում հզոր քամի է սկսվում՝ Քեթրինին խավարի մեջ տանելով։ Բոննին ասում է, որ իրեն չի կարող օգնել և Քեթրինը սարսափից գոռում է։ 541 տարի անց՝ նա գնում է դժոխք։
«Մինչ դուք քնած էիք» սերիայում՝ Ելենային պատրանք է երևում, որ նա կարդում է նրա օրագիրը՝ վերստեղծելով Մոթելի մոտ կատարվածը, ինչը եղել է 5-րդ եթերաշրջանի 14-րդ սերիայում։
Ութերորդ եթերաշրջան
Քեթրինը դառնում է դժոխքի նոր տիրակալ, երբ սատանան՝ Քեյդը սպանվում է, ինչը բացահայտվում է Կայի կողմից 14-րդ սերիայում։ Եթերաշրջանի վերջում նա վերակենդացնում և ուղարկում է Քելլիին և Վիկիին՝ Միստիկ Ֆոլլս, մինչ վերջին սերիայում հայտնվելը և Ելենա ձևանալը։ Հեռուստասերիալի եզրափակչում՝ Քեթրինը փորձում է կատարել իր վերջին վրեժը։ Իմանալուց հետո, որ Քեյդը որոշել է Ստեֆանին և Դեյմոնին ընտրել որպես իր հավատարիմ աշխատակիցներ, նա բացահայտում է իր գլխավոր ծրագիրը՝ վերացնել Միստիկ Ֆոլլսը ստիպելով Վիկիին բաց թողնել դժոխային կրակը։ Ի վերջո, Քեթրինը պարտվում է, երբ Ստեֆանը զոհաբերում է ինքն իրեն՝ երաշխավորելով, որ նա գտնվում է Դժոխքում, երբ Բոննին հետ է ուղղում դժոխային կրակը՝ հոսքին հակառակ։ Քեթրինը վերադառնում է դժոխք։
Բնավորություն
Երկրորդ եթերաշրջանում հանդես գալով որպես անտագոնիստ, նա ցույց է տալիս իր դաժան և հաշվարկող կողմը։ Նա սպանում է Քերոլայնին Սալվատորե եղբայրներին պարզապես հաղորդագրություն ուղարկելու համար, հետո՝ «Դիմակահանդես» սերիայում սպանում է խնջույքների անմեղ սիրահարին և թողնում է, որ Թայլերը սպանի Մեթին՝ մարդագայլի անեծքն ակտիվացնելու համար։ Նա նաև պարտադրում է մորաքույր Ջենային՝ իրեն դանակահարել ստամոքսի մեջ որպես պատիժ Ելենային, այն բանի համար, որ չէր հնազանդվել Ստեֆանից հեռու մնալու նրա հրամանին։
Պլան Բ սերիայում՝ Քեթրինը բացահայտում է, որ շատ ռազմավարական է իր ծրագրերում, ասելով, որ նա միշտ էլ ունի մի շարք ծրագրեր, որպեսզի ապացուցի, որ ինքը կարող է հասնել իր նպատակներին՝ թողնելով Դեյմոնին մոլորության մեջ։
Վաճառքի ապրանք
«Tonner Doll Company, Inc.» խաղալիք արտադրող ընկերությունը ստեղծել է Ելենայի, Քեթրինի, Ստեֆանի և Դեյմոնի տիկնիկները ժամանակակից և 1864 թվականի հագուստով ։
Ծանոթագրություններ
Կատեգորիա:Վամպիրի օրագրերը Կատեգորիա:Վամպիրներ Կատեգորիա:Վամպիրները գրականությունում Կատեգորիա:Հորինված ինքնասպաններ Կատեգորիա:Հորինված մարդասպաններ Կատեգորիա:Հորինված զանգվածային մարդասպաններ
Պեռլետո
Պեռլետո (իտալ․՝ Perletto), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 331 (2008 թվականի տվյալներով)։ Բնակչության խտությունը 31 մարդ/կմ²։ Տարածքը՝ 10 կմ²։ Փոստային ինդեքս՝ 12070։ Հեռախոսային կոդ՝ 0173։
Բնակավայրի հովանավորն է համարվում սուրբ Վիկտոր Մավրը։ Տոնը նշվում է մայիսի 8-ին։
Ժողովրդագրություն
'''Բնակչության թվաքանակի փոփոխությունները.
Սանտա Անա (այլ կիրառումներ)
Սանտա Անա, կարող է վերաբերել՝
Սանտա Բարբարա (այլ կիրառումներ)
Սանտա Բարբարա, կարող է վերաբերել՝
Սանտա Բրիջիդա (այլ կիրառումներ)
Սանտա Բրիջիդա, կարող է վերաբերել՝
Ֆելիպե Բալոյ
Ֆելիպե Բալոյ (Felipe Abdiel Baloy Ramírez, ), պանամացի ֆուտբոլիստ, «Մունիսիպալ» ակումբի և Պանամայի հավաքականի պաշտպան: Աշխարհի առաջնություններում Պանամայի հավաքականի առաջին գոլի հեղինակը:
Վաղ կյանք
Ֆելիպե Բալոյը մեծացել է բազմազավակ ընտանիքում. նա ունի յոթ եղբայր։ Նրա մանկությունն անցել է Սան Միգելիտո շրջանի Սերո Բատեա թաղամասում, որ տեղակայված է երկրի մայրաքաղաքից հյուսիս-արևելք։ Բալոյը շատ ժամանակ է անցկացրել ընկերների հետ ֆուտբոլ խաղալով։ Նա ավարտել է միջնակարգ դպրոցը, սակայն չի սովորել ինստիտուտում՝ նախընտրելով կենտրոնանալ ֆուտբոլիստի իր կարիերայի վրա։
Ակումբային կարիերա
Տասնութ տարեկան հասակում Ֆելիպե Բալոյն սկսել է իր կարիերան «Եվրոկիկերս» ակումբում, սակայն մրցաշրջանի ավարտին թիմն անցել է ավեի ցածր դիվիզոն, և Բլոյը պայմանագիր է կնքել իր հայրենի քաղաքի «Սպորտինգ 80» ակումբի հետ։ Խաղալով նոր թիմում՝ նա արժանացել է երիտասարդական հավաքականի մարզիչների ուշադրությանը, որոնց շնորհիվ նա սկսել է հանդես գալ հավաքականում։ Երիտասարդական հավաքականի կազմում խաղալու ժամանակ նա գրավել է կոլումբիացի սկաուտների ուշադրությանը և շուտով պայմանագիր է կնքել «Էնվիգադո» ակումբի հետ։ Չնայած իր երիտասարդ տարիքին՝ տասնիննամյա Ֆելիպեն միանգամից դարձել է թիմի հիմնական կազմի խաղացող։ Նրա հաջողություններն աննկատ չեն մնում, և 2000/01 մրցաշրջանի ավարտից հետո նա տեղափոխվում է «Ինդեպենդենտե Մեդելին»։ Նոր թիմում Բալոյն անցկացրել է ողջ մրցաշրջանը գրեթե առանց փոխարինման՝ մասնակցելով 38 խաղի և խփելով 12 գոլ, ինչպես նաև կատարել է իր նորամուտը Լիպերտադորեսի գավաթում, որտեղ թիմի հետ միասին հասել է մինչև կիսաեզրափակիչ։ Քառորդ եզրափակչում «Ինդեպենդենտեն» հաղթել է բրազիլական «Գրեմիոյին»։ «Անմահների» մարզիչը, տպավորված պանամացի պաշտպանի խաղով, մրցաշրջանի ավարտին նրան հրավիրել է իր թիմ։
Նոր ակումբի կազմում Բալոյն իր ելույթներն սկսել է բավական հաջող և շուտով, չնայած իր երիտասարդ տարիքին, դարձել է թիմի ավագ։ 2004 թվականին «Գրեմիոն» դուրս է մնացել բրազիլական առաջնության Սերիա Բ-ից, և Ֆելիպեն ստիպված է եղել հեռանալ թիմից։
Բալոյը պայմանագիր է կնքել «Ատլետիկո Պարանաենսե» ակումբի հետ։ Նոր թիմում Ֆելիպեն անցկացրել է ընդամենը 5 խաղ, բայց, չնայած դրան, նվաճել է ոսկե մեդալ Պարանաենսե լիգայում։ Խաղային պրակտիկայի բացակայության պատճառով Բալոյն ստիպված է եղել հեռանալ ակումբից։ Նա համալրել է մեքսիկական «Մոնտերեյի» կազմը։
2009 թվականին Ֆելիպեն «Մոնտերեյի» կազմում դարձել է Ապերտուրայի առաջնության չեմպիոն՝ երկու հանդիպումների հաշվավ հաղթելով «Կրուս Ասիլին»։ Բալոյն առաջադրվել է տարվա լավագույն պաշտպանի կոչման, սակայն զբաղեցրել է երկրորդ տեղը՝ զիջելով իր ակումբակից Դուլիո Դավինոյն։ Ֆելիպեն պանամացի առաջին ֆուտբոլիստն է, որ հաղթել է Մեքսիկայի առաջնությունում։ Առաջնության ավարտից հետո Բալոյն անսպասելիորեն ընդունել է «Սանտոս Լագունայի» հրավերը ։ «Մոնտերեյի» կազմում պանամացին անցկացրել է 145 խաղ և խփել 10 գոլ ։ 2010 թվականի հունվարի 17-ին «Մոնարկաս Մորելիա» ակումբի դեմ խաղում Ֆելիպեն կատարել է իր նորամուտը նոր ակումբի կազմում ։ Չնայած նրան, որ առաջին մրցաշրջանն անցել է հարմարման վրա, Բալոյը նոր ակումբի կազմում դարձել է Ապերտուրա-2010-ի արծաթե մեդալակիր։ Սեպտեմբերի 19-ին «Նեկակսա» ակումբի դեմ խաղում նա խփել է իր առաջին գոլը «Լագունայյի» կազմում ։ 2012 թվականին Ֆելիպեն երկրորդ անգամ հաղթել է Մեքսիկայի առաջնությունում, սակայն այս անգամ «Սանտոս Լագունայի» կազմում։
2014 թվականի ձմռանը Բալոյը տեղափոխվել է «Մոնարկաս Մորելիա»։ Հունվարի 4-ին «Կարետարոյի» դեմ խաղում նա կատարել է իր նորամուտը նոր թիմի կազմում ։ 2015 թվականի ամռանը Ֆելիպեն վարձավճարային հիմունքներով տեղափոխվել է «Ատլաս»։ Օգոստոսի 16-ին «Պուեբլայի» դեմ խաղում նա կատարել է իր նորամուտը նոր ակումբի կազմում ։ Օգոստոսի 30-ին «Պաչուկայի» դեմ խաղում Բալոյը խփել է իր առաջին գոլը «Ատլասի» կազմում ։
2016 թվականի ամռանը Ֆելիպեն հեռացել է Մեքսիկայից և պայմանագիր կքնել կոլումբիական «Ռիոնեգրո Ագիլաս» ակումբի հետ։ Հուլիսի 16-ին «Օնսե Կալդաս» ակումբի դեմ խաղում նա կատարել է իր նորամուտը նոր թիմի կազմում ։ Կոլումբիայում կես տարի անցկացնելուց հետո Բալոյը վերադարձել է հայրենիք՝ միանալով «Տաուրո» ակումբին, որի կազմում իր նորամուտը կատարել է փետրվարի 5-ին «Չորիլո» ակումբի դեմ խաղում ։ Նույն հանդիպման ընթացքում նա խփել է իր առաջին գոլը հօգուտ «Տաուրոյի»։
2017 թվականի ամռանը Ֆելիպեն միացել է Գվատեմալայի «Մունիսպալ» ակումբին։ Օգոստոսի 6-ին «Դեպորտիվո Սանարատե» ակումբի դեմ խաղում նա կատարել է իր նորամուտը Գվատեմալայի առաջնությունում ։ Դեկտեմբերի 15-ին «Անտիգուայի» դեմ խաղում նա խփել է իր առաջին գոլը հօգուտ «Մունիսիպալի» ։
Միջազգային կարիերա
Ֆիլիպեն Պանամայի երիտասարդական հավաքականի կազմում մասնակցել է Արգենտինայում կայացած 2001 թվականի աշխարհի երիտասարդական առաջնության որակավորման փուլին: Հավաքականը հաջորդ փուլ չի անցել, չնայած նրա կազմում ընդգրկված էին բազմաթիվ տաղանդավոր ֆուտբոլիստներ:
Բալոյն ազգային հավաքականի կազմում իր նորամուտը նշել է 2001 թվականի փետրվարի 21-ին Գվատեմալայի հավաքականի դեմ խաղում: Ֆելիպեն հավաքականի կազմում մասնակցել է նաև 2006 թվականի աշխարհի առաջնության որակավորման փուլին, որտեղ 2004 թվականի նոյեմբերի 18-ին խփել է իր առաջին գոլը հավաքականի կազմում՝ գրավելով Սալվադորի հավաքականի դարպասը :
2005 թվականին Ֆելիպեն մասնակցել է ԿՈՆԿԱԿԱՖ-ի ոսկե գավաթի խաղարկությանը: Մրցաշարում նա խաղացել է ԱՄՆ-ի, Տրինիդադ և Տոբագոյի , ՀԱՀ-ի և երկու անգամ էլ Կոլումբիայի հավաքականների դեմ: 2007 թվականին Ֆելիպեն երկրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը: Մրցաշարում նա այս անգամ խաղացել է Հոնդուրասի , Կուբայի , Մեքսիկայի և ԱՄՆ-ի հավաքականների դեմ։
2009 թվականին Ֆելիպեն երրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը: Մրցաշարում նա խաղացել է Գվադելուպայի, Մեքսիկայի և ԱՄՆ-ի հավաքականների դեմ: 2011 թվականին նա չորրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը: Մրցաշարում նա մասնակցել է Գվադելուպայի , Կանադայի , Սալվադորի և երկու անգամ էլ ԱՄՆ-ի հավաքականների դեմ խաղերին:
2016 թվականի Ֆելիպեն ընդգրկվել հավաքականի հայտացուցակում՝ հինգերորդ անգամ մասնակցելու Ամերիկայի գավաթի խաղարկությանը: Մրցաշարում նա խաղացել է Բոլիվիայի և Արգենտինայի հավաքականների դեմ:
2018 թվականի մայիսին Ֆելիպե Բալոյն ընդգրկվել է Պանամայի հավաքականի հայտացուցակում՝ մասնակցելու նույն թվականին Ռուսաստանում անցկացվող աշխարհի առաջնությանը ։ Հունիսի 24-ին Ֆելիպեն Անգլիայի դեմ խաղում դարձել է գոլի հեղինակ, որը նորամուտային է եղել Պանամայի համար։ Սակայն այդ խաղում նրանք կրել են ջախջախիչ պարտություն. խաղն ավարտվել է 6:1 հաշվով :
Անձնական կյանք
Բալոյն ապրում է Մեքսիկայում՝ կնոջ և երկու երեխաների հետ: Նրա երկու ընկերները՝ Գաբրիել Գոմեսը և Բլաս Պերեսը, նույնպես հանդես են գալիս ազգային հավաքականում:
Ձեռքբերումներ
Ակումբային
Ատլետիկո Պարանաենսե
«Սանտոս Լագունա»
Միջազգային
Պանամա
Արտաքին հղումներ
Կատեգորիա:Պանամացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պանամայի հավաքականի ֆուտբոլիստներ Կատեգորիա:Գրեմիոյի ֆուտբոլիստներ
Տույմազիի շրջան
Տույմազիի շրջան (Туймазинский район, Туймазы районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Տույմազի ։
Աշխարհագրություն
Շրջանի տարածքի մակերեսը կազմում է 2364 կմ²։
Բնակչություն
2010 թվականի մարդահամարի արդյունքներով շրջանում բնակվում էր 65187 մարդ։ Բնակչության խտությունը կազմում էր 27,57 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Վերին Մծարա
Վերին Մծարա (վրաց.` ზემო მწარა, Զեմո Մծարա), գյուղ Աբխազիայի Գուդաութայի շրջանում, Գուդաութայից 20 կմ հյուսիս-արևելք, Աափսթա գետի ափին։ Գտնվում է ծովի մակարդակից 280 մ բարձրության վրա։ Մտնում է Մծարայի գյուղական խորհրդի կազմի մեջ։
Բնակչությունը
1959 թվականի տվյալներով, գյուղում բնակվում էր 99 մարդ, հիմնականում հայեր, իսկ 1989 թվականին` 144 մարդ , կրկին հայեր ։
Բնակիչներն զբաղվում են ծխախոտի, եգիպտացորենի մշակությամբ, այգեգործությամբ, անասնապահությամբ և մեղվաբուծությամբ։ Գյուղն ունի հայկական տարրական դպրոց։
Հայերը եկել են Սամսունի շրջակա գյուղերից` 1879 թվականին։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Ինտեգրված կրթություն
Ինտեգրված կրթությունը մանկավարժական գործընթացի կարևորագուն բնագավառներից մեկն է, որը կապված է նախկինում անհամեմատելի մասերի միավորման հետ։ Այս գործընթացը կարող է տեղի ունենալ ինչպես գոյություն ունեցող համակարգում, այնպես էլ նոր համակարգի շրջանակներում։ Ինտեգրման գործընթացի էությունը համակարգի մեջ մտնող յուրաքանչյուր տարրի մեջ որակական փոփոխությունն է։
Մանկավարժության ինտեգրման խնդիրները ուսումնասիրվում են տարբեր բնագավառնորում՝ բազմաթիվ հետազոտողների աշխատանքներում։ Վ.Վ. Կրաևսկու, Ա.Վ. Պետրովսկու, Ն.Ֆ. Թալինյանի ստեղծագործություններում հստակ երևում է այլ գիտությունների հետ մանկավարժության ինտեգրման խնդիրների կապը։ Գ․ Դ․ Գլեյզերը և Վ․ Ս․ Լեդնևը բացահայտում են կրթության բովանդակության ինտեգրման ուղիները։ Լի Նովիկովայի և Վ.Կ. Կարոլովսկու ստեղծագործություններում բացահայտվում են երեխայի վրա կրթական ազդեցությունների ինտեգրման խնդիրները։
Ինտեգրման սկզբունքը ենթադրում է ուսուցման գործընթացի բոլոր բաղադրիչների համակարգի բոլոր տարրերի փոխկապակցում և համակարգերի միջև կապ։ Այն առաջատար է առաջադիմության զարգացման մեջ, որոշելով դասընթացի բովանդակությունը, ձևերը եւ մեթոդները։ Ուսուցման կազմակերպման մեջ ինտեգրումը նկարագրվում է Ս․ Մ․ Գապենկովի և Գ․ Ֆ․ Ֆեդորեթսի գրվածքներում։ Այլ գիտնականներ ևս սահմանել են մանկավարժության ինտեգրման մեթոդաբանական հիմքերը՝ երեխայի զարգացման առաջատար դերի փիլիսոփայական հայեցակարգը, մանկավարժական երևույթներին համակարգված և ամբողջական մոտեցման տրամադրումը․ կրթության և զարգացման գործընթացների միջև հարաբերությունների վերաբերյալ հոգեբանական տեսությունները։ Հետազոտողները ինտեգրումը հասկանում են մանկավարժական գործընթացի զարգացման կարևորագույն բնագավառներից մեկը, որը կապված է անհամեմատելի մասերի միավորման հետ։ Այս գործընթացը կարող է տեղի ունենալ ինչպես գոյություն ունեցող համակարգում, այնպես էլ նոր համակարգի շրջանակներում ։ Հավատարիմ մնալով ընտրված մեթոդաբանական դիրքորոշումներին, գիտնականները բացահայտում են մի շարք հասկացություններ՝ ինտեգրման գործընթաց, ինտեգրման սկզբունք, ինտեգրման գործընթացներ, ինտեգրման մոտեցում։
Ժամկետ և հայեցակարգ
Ըստ մի շարք աղբյուրների, կան ինտեգրման ուսուցման բազմաթիվ տեսակներ, որոնք կապում են փորձառությունները, հմտություններն ու գիտելիքները՝ կիրառելով հմտություններ և պրակտիկա տարբեր չափանիշներով, օգտագործելով բազմազան և նույնիսկ հակասական տեսակետներ, հասկանալով իմաստալից տարբեր հարցեր և դիրքորոշումներ, հաստատելով կապեր խոշոր դաշտերի, ուսումնական ծրագրի, կուրսերի դասընթացի կամ ակադեմիական գիտելիքների և պրակտիկայի միջև։ Ինտեգրված ուսուցումը ներառում է ավանդական առանձին առարկաների համատեղումը, ինչը հնարավորություն է տալիս նյութի ճիշտ և հեշտ հասկանալուն։ «Ծրագիր զրո»-յի («Project Zero») միջառարկայական հետազոտությունների հիմնադիր Վերոնիկա Բոուս Մանսիլան բացատրում է, որ «ուսանողները կարող են միավորել երկու կամ ավելի առարկաներից կամ փորձի որոշակի ոլորտներից ստացվող հասկացություններ, մեթոդներ կամ լեզուներ։ Խնդիրը լուծելու համար կարող են ստեղծել նյութ, կամ բարձրացնել նոր հարց, որոնք ցույց են տալիս միջսովորական փոխըմբռնումը»։ Ավելի քան մեկ տասնամյակ առաջ, Հարվարդի համալսարանի բարձրագույն կրթության դպրոցում «Ծրագիր զրո» հետազոտողներն ուսումնասիրում էին միջնակարգ կրթություն՝ մի շարք բնագավառներով։ Նրանք գտել են միջառարկայական պատկերացում, արդիական մտածողությամբ զբաղվող ուսանողների համար ։
էդուտոպիան կարևորեց Կենտրոնական Յորքի ավագ դպրոցը՝ որպես «դպրոց, որն աշխատում է» իր հաջողված ինտեգրված ուսումնասիրությունների մոտեցման պատճառով։ Արվեստի ուսուցիչը համագործակցում էր միասնական նախագիծ ստեղծելու համար, նա ուսանողներին խնդրում է ստեղծել քանդակ, հիմնվելով  կառավարության կողմից ներկայացված սկզբունքների վրա ։ «AP United States»-ի կառավարիչ Դայնա Լաուրը նշում է, որ ինտեգրացված ուսումնասիրությունների ծրագրերը օգնում են ստեղծել կապեր առարկաների միջև, դիտարկելով, փնտրելով այլ ուղիներ՝ համադրելով չափանիշներն ու բովանդակությունը  ։
Հատուկ մանկավարժություն
Հատուկ մանկավարժության մեջ ինտեգրման մոտեցումը խորը բնույթ է կրում։ Ի․ Ն․ Նազարովան այդ հայեցակարգը սահմանում է հետևյալ կերպ․ «Առավել ընդհանուր պայմանների առընչությամբ հատուկ կրթություն տերմինը՝ «ինտեգրում», վերաբերում է գործընթացին և արդյունքում ստեղծվում է մի վիճակ, որում հատուկ կարիքներ ունեցող մարդիկ և այլ համայնքի անդամներ, ովքեր հաշմանդամ են և չեն անտեսվում կամ մեկուսացվում նրանց ինտելեկտուալ, զգայական ոլորտները։ Նրանք  մասնակցում են  բոլոր տեսակների ու ձևերի սոցիալական կյանքին  և մյուսների պես ունեն հավասար իրավունքներ։ Ինտեգրման գործընթացը կրթական համակարգի բոլոր մակարդակներում իրական է, չի սահմանափակում  հատուկ կրթություն ունեցող երեխաների, դեռահասների, երիտասարդ մարդկանց հնարավորությունները հատուկ ուսումնական հաստատություններում։ Նրանք  ընդհանուր ձևով կրթություն ստանալու, զարգանալու, վերապատրաստվելու հնարավորություն ունեն»։ Համանման սահմանում է տալիս  նաև Մ․ Նիկիտինը․ «Համաձայն ինտեգրման գործընթացում  հաշմանդամություն ունեցող անձանց, հատուկ մանկավարժությունը վերաբերում է գործընթացին ինտեգրվելու այդ անձանց, կյանքի բոլոր ոլորտներում հանդես գալու  հասարակության հավասար անդամներ և մասնակից դառնալ զարգացման գործում ունեցած ձեռքբերումներին՝ գիտության, մշակույթի, տնտեսության, կրթության և այլ ոլորտներում»։